2017 տարեշրջանի, Նոյեմբեր 4-ի առաւօտուն, Հ.Օ.Մ.-ի «Անահիտ» մասնաճիւղի Շաբաթօրեայ վարժարանի աշակերտները պատրաստ էին փառաբանելու հայոց մշակոյթի հսկաներուն անմահ գործը՝ Ֆերահեանի Տիգրանեան սրահին մէջ: Այդ օր, անոնք բացառիկ տրամադրութեամբ ժամանած էին դպրոց, ուրախ էին, որովհետեւ պիտի ցուցադրէին իրենց ամբարած գիտութիւնը հայ գիրին եւ հայ մշակոյթին մասին, որ սորված էին անցնող երկու ամիսներու ընթացքին: